CELEX: 62015TN0001
Language: sk
Date: 2015-01-02 00:00:00
Title: Vec T-1/15: Žaloba podaná 2. januára 2015 – SNCM/Komisia

16.2.2015   
            
            
               SK
            
            
               Úradný vestník Európskej únie
            
            
               C 56/29
            
         Žaloba podaná 2. januára 2015 – SNCM/Komisia
   (Vec T-1/15)
   (2015/C 056/40)
   Jazyk konania: francúzština
   
      Účastníci konania
   
   
      Žalobkyňa: Société nationale maritime Corse Méditerranée (SNCM) (Marseille, Francúzsko) (v zastúpení: F.-C. Laprévote a C. Froitzheim, advokáti)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil na základe článkov 107 a 263 ZFEÚ a článku 41 Charty rozhodnutie č. C(2013) 7066 final z 20. novembra 2013 v celom rozsahu,
            
         
               —
            
            
               zrušil toto rozhodnutie v celom rozsahu vzhľadom na to, že v ňom Komisia dospela k záveru, že predaj 75 % spoločnosti SNCM za zápornú cenu 158 miliónov eur predstavuje štátnu pomoc v zmysle článku 107 ZFEÚ,
            
         
               —
            
            
               subsidiárne, čiastočne zrušil toto rozhodnutie v rozsahu, v akom v ňom Komisia dospela k záveru, že zvýšenie kapitálu o 8,75 milióna eur upísaného spoločnosťou CGMF predstavuje štátnu pomoc,
            
         
               —
            
            
               subsidiárne, čiastočne zrušil toto rozhodnutie v rozsahu, v akom v ňom Komisia dospela k záveru, že záloha na bežný účet vo výške 38,5 milióna eur predstavuje štátnu pomoc,
            
         
               —
            
            
               subsidiárne, čiastočne zrušil rozhodnutie Komisie v rozsahu, v akom Komisia preskúmala zlučiteľnosť zostatku vo výške 15,81 milióna eur vyplateného ako pomoc na reštrukturalizáciu z roku 2002 spolu so všetkými opatreniami z roku 2006,
            
         
               —
            
            
               subsidiárne v druhom rade, čiastočne zrušil toto rozhodnutie v rozsahu, v akom Komisia dospela k záveru, že predmetné opatrenia predstavujú štátnu pomoc nezlučiteľnú so spoločným trhom,
            
         
               —
            
            
               uložiť Komisii povinnosť nahradiť všetky trovy konania.
            
         
      Dôvody a hlavné tvrdenia
   
   Svojou žalobou sa žalobkyňa domáha zrušenia rozhodnutia Komisie 2014/882/EÚ z 20. novembra 2013[oznámeného pod číslom C(2013) 7066 final], v ktorom Komisia na jednej strane dospela k záveru, že zostatok pomoci na reštrukturalizáciu, oznámené francúzskymi orgánmi 18. februára 2002, vo výške 15,81 milióna eur a na strane druhej, tri opatrenia, ktoré zaviedli francúzske orgány v roku 2006 v prospech žalobkyne, konkrétne predaj 75 % žalobkyni za zápornú cenu 158 miliónov eur, zvýšenie kapitálu o 8,75 milióna eur upísaného spoločnosťou Compagnie générale maritime et financière a záloha na bežný účet vo výške 38,5 milióna eur, predstavujú protiprávnu štátnu pomoc nezlučiteľnú s vnútorným trhom. Komisia preto nariadila ich vymáhanie.
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod založený na porušení článku 108 ods. 2 a článku 266 ZFEÚ, ako aj článku 41 Charty základných práv Európskej únie, spočívajúceho v tom, že Komisia po čiastočnom zrušení rozhodnutia Komisie 2009/611/ES z 8. júla 2008 (1) rozsudkom Všeobecného súdu z 11. septembra 2012 vo veci T-565/08, Corsica Ferries France/Komisia (2), odmietla rozšíriť formálne vyšetrovacie konanie.
            
         
               2.
            
            
               Druhý žalobný dôvod založený na porušení článku 107 ZFEÚ, povinnosti uviesť odôvodnenie a zásady rovnosti zaobchádzania, ako aj na nesprávnom právnom posúdení a zjavne nesprávnom posúdení, spočívajúcich v tom, že Komisia dospela k názoru, že záporná predajná cena predstavuje štátnu pomoc.
            
         
               3.
            
            
               Tretí žalobný dôvod, uvedený subsidiárne, založený na porušení zásady proporcionality a na zjavne nesprávnom posúdení spočívajúceho v tom, že Komisia dospela k záveru, že kapitálový vklad vo výške 8,75 milióna eur predstavuje štátnu pomoc.
            
         
               4.
            
            
               Štvrtý žalobný dôvod, uvedený subsidiárne, založený na zjavne nesprávnom posúdení spočívajúceho v tom, že Komisia dospela k názoru, že opatrenia pomoci pre osobu vo výške 38,5 milióna eur predstavujú štátnu pomoc.
            
         
               5.
            
            
               Piaty žalobný dôvod, uvedený subsidiárne, založený na nesprávnom právnom posúdení a na zjavne nesprávnom posúdení spočívajúceho v tom, že Komisia preskúmavala zlučiteľnosť zostatku vo výške 15,81 milióna eur, vyplácaného ako pomoc na reštrukturalizáciu z roku 2002, spolu so všetkými opatreniami z roku 2006.
            
         
               6.
            
            
               Šiesty žalobný dôvod, uvedený subsidiárne v druhom rade, založený na zjavne nesprávnych posúdeniach a na porušení povinnosti uviesť odôvodnenie spočívajúcich v tom, že Komisia vyhlásila vyplatenie pomocí na reštrukturalizáciu v rokoch 2002 a 2006 za nezlučiteľné so spoločným trhom.
            
         
      (1)  Rozhodnutie Komisie 2009/611/ES z 8. júla 2008 o opatreniach C 58/02 (ex N 118/02), ktoré Francúzsko zaviedlo v prospech Société Nationale Maritime Corse Méditerranée (SNCM) [oznámené pod číslom C(2008) 3182] (Ú. v. EÚ, L 225, 27.8.2009, s. 180).
   
      (2)  Rozsudok z 11. septembra 2012, Corsica Ferries France/Komisia (T-565/08, Zb. EU:T:2012:415).